বিশ্বনাথ জিলাৰ পলকটা চাপৰিৰ দক্ষিণ দিশে অৱস্থিত অৰুণবালি চাপৰিৰ বালিত আজি প্ৰায় ৪৫ বছৰীয়া এজন পুৰুষৰ মৃতদেহ উদ্ধাৰ হোৱাক কেন্দ্ৰ কৰি অঞ্চলটোত তীব্ৰ চাঞ্চল্যৰ সৃষ্টি হয়। মৃতদেহটোক এতিয়ালৈকে চিনাক্ত কৰিব পৰা হোৱা নাই।
প্ৰাপ্ত তথ্য মতে স্থানীয় কেইগৰাকীমান লোকে অৰুণবালি চাপৰিত উবুৰি খাই থকা অৱস্থাত পৰি থকা মৃতদেহটো প্ৰত্যক্ষ কৰি বন বিভাগক অৱগত কৰাত বন বিভাগে বিশ্বনাথ ঘাট নদী আৰক্ষী বাহিনীৰ সৈতে যোগাযোগ স্থাপন কৰি মৃতদেহটো উদ্ধাৰৰ ঘটনাস্থলীত উপস্থিত হয়।
কিন্তু মৃতদেহটোৰ প্ৰায় ৭০ শতাংশ গলি যোৱাৰ কাৰণে ইয়াক উদ্ধাৰ কৰাত যথেষ্ট অসুবিধাৰ সৃষ্টি হৈছিল। অৱশ্যে পিছত কেইবা ঘণ্টা ধৰি চেষ্টা চলাই বিশ্বনাথ ঘাট নদী আৰক্ষী বাহিনী আৰু নৰ্দান ৰেঞ্জৰ দলে অৰ্ধগলিত মৃতদেহ উদ্ধাৰ কৰিবলৈ সক্ষম হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
